Diari Oficial de la Generalitat Valenciana


Sumari del DOGV 8476, del 31-01-2019 (2019/875)

Extracte de la Resolució d'11 de desembre de 2018, de la vicerectora d'Estudis i Política Lingüística, per la qual convoca la concessió d'ajudes per a fer activitats que contribuïsquen a dinamitzar l'ús del valencià en la Universitat de València durant l'any 2019.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8476

Data del DOGV
:   31-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/875


Data del document
:   11-12-2018

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució d'11 de desembre de 2018, de la vicerectora d'Estudis i Política Lingüística, per la qual convoca la concessió d'ajudes per a fer activitats que contribuïsquen a dinamitzar l'ús del valencià en la Universitat de València durant l'any 2019. [2019/875]  
BDNS (identif.): 437105.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:   
http://www.pap.minhap.gob.es/bdnstrans  
  
Primer. Beneficiaris  
Persones físiques o jurídiques, tant si pertanyen a la comunitat universitària com si no, les activitats de les quals tinguen incidència sobre la comunitat universitària.  
  
Segon. Objecte  
Ajudes per a fer activitats que contribuïsquen a dinamitzar l'ús del valencià dins la Universitat de València durant l'any 2019.  
  
  
Tercer. Bases reguladores  
Convocatòria de concessió d'ajudes per a fer activitats que contribuïsquen a dinamitzar l'ús del valencià en la Universitat de València durant l'any 2019.  
  
Quart. Quantia  
La quantitat assignada a cada sol·licitud la determinarà el Servei de Política Lingüística d'acord amb la valoració de la memòria i el projecte presentats, la viabilitat i l'interès de les activitats, amb un import màxim de 4.000 € (IVA inclòs).  
  
Cinqué. Termini de presentació de sol·licituds  
Les sol·licituds es podran presentar en qualsevol moment entre l'endemà de la publicació de la convocatòria en el DOGV i el 29 de novembre de 2019, almenys 10 dies abans de començar l'activitat per a la qual es demana l'ajuda.  
  
Sisé. Altres dades  
Les ajudes atorgades no han de cobrir necessàriament la totalitat de les despeses.  
Junt amb la sol·licitud s'inclourà el projecte i el pressupost (IVA inclòs) detallats de les activitats per a les quals es demana l'ajuda i una memòria de les activitats de promoció de l'ús del valencià que s'han dut a terme prèviament.  
La justificació de l'activitat es presentarà en el termini màxim de dos mesos des de l'acabament de l'activitat subvencionada i en qualsevol cas amb la data límit de 31 de desembre de 2019.  
  
València, 11 de desembre de 2018.- La rectora, p. d. (DOGV 09.07.2018), la vicerectora d'Estudis i Política Lingüística: Isabel Vázquez Navarro.